**ОШ „Стеван Јаковљевић“ Параћин**

**Извештај о раду Тима за самовредновање**

**септембар 2016.-јануар 2017.**

**ФОРМИРАЊЕ ТИМА**

Тим за самовредновање и вредновање рада Основне школе „Стеван Јаковљевић“ у Параћину оформљен је на седници Наставничког већа одржаној 25.8.2016. године на предлог директора школе Снежане Танић.

За координатора Тима постављена је **Слађана Петковић**, наставник разредне наставе.

Остали чланови Тима су:

**Снежана Танић**-директор школе,

**Зорица Ђурић**– педагог школе,

**Марија Вучетић**–наставник ликовне културе,

**Маја Петровић**–наставник математике,

**Милан Трајковић**– наставник разредне наставе,

**Невенка Петровић** – савет родитеља,

**Николета Марјановић**-ученички парламент.

**ИЗБОР КЉУЧНЕ ОБЛАСТИ**

     На првом састанку тима за самовредновање разматране су све потенцијалне кључне области и на основу чињенице да је област **ПОСТИГНУЋА УЧЕНИКА** ,  била последња обрађена област самовредновања.У развојном смислу тим је као најадекватнију наредну изабрао  област **Школски програм и Годишњи план рада.**
            Тим за самовредновање је након консултација са директором Школе, председником Школског одбора најпре сагледао своје активности за унапређење тимског рада и комуникације међу члановима тима, реализацију својих задатака, као и могућности да процењује квалитет свога рада и рада школе, одреди јаке и слабе стране, као и значај резултата истраживања у будућем развоју школе.
          Наша очекивања су да након завршеног процеса самовредновања дамо предлоге за унапређење рада школе, процеса наставе и израду акционог плана.

**ВРЕМЕ РЕАЛИЗАЦИЈЕ**

Почетак рада Тима је управо била седница Наставничког већа одржана **25.08.2016. године** када је и изабран Тим за самовредновање и вредновање рада школе, који је одмах након завршетка седнице одржао свој први радни састанак, заједно са члановима Тима за ШРП, на коме је дат предлог о избору кључне области самовредновања.

Ово је такође био први радни договор Тима, на коме је дат предлог плана рада Тима, а затим су подељена задужења до следећег састанка.

Тим је одредио датуме следећих консултација:

**25. 8. 2016. године
7.11. 2016. године**

**23. 1. 2017. године**

Као крајњи рок за завршетак рада на овој кључној области предвиђен је **јануар 2017.** године.

**УЧЕСНИЦИ У ПРОЦЕСУ САМОВРЕДНОВАЊА**

1.Ученици

2. Наставници и стручна служба

3. Родитељи

4. Директор школе

**ПРИКАЗ МЕТОДА КОЈЕ СУ КОРИШЋЕНЕ У ПРИКУПЉАЊУ ПОДАТАКА**

Избор технике и инструмента

|  |  |
| --- | --- |
| **Технике** | **Инструменти** |
| **Анализа садржаја** | **Чек листа** |

**Након завршеног самовредновања ове области, Тим ће презентовати свој рад на седници Наставничког већа.**

**ШКОЛСКИ ПРОГРАМ И ГОДИШЊИ ПЛАН РАДА**

Школски програм и Годишњи план рада су остварени у складу са прописима и Законом

о основама система образовања и васпитања.

Школски програм је сачињен на основу наставног плана и програма, док је Годишњи план рада школе сачињен је на основу школског програма.

Глобални (годишњи) планови наставних предмета саставни су део годишњег плана рада школе.

Школски програм и годишњи план рада су међусобно усклађени у већини елемената.

У годишњи план рада школе је уграђен Акциони план школског развојног плана за текућу годину.

Структурни елементи школског програма оперативно су разрађени у Годишњем плану рада школе.

У годишњем плану рада школе jесу оперативно разрађени структурни елементи школског програма.

Програми наставних предмета су садржајно и временски усклађени у оквиру сваког разреда.

Годишњи план рада омогућава остварење циљева и стандарда образовања и васпитања.

У годишњим плановима наставних предмета предвиђена је провера остварености прописаних образовних стандарда.

У месечним плановима наставника наведено је којим садржајима ће се остваривати циљеви учења предмета у датом разреду.

 Годишњи планови наставних предмета садрже образовне стандарде.

Школски програм и Годишњи план рада школе усмерени су на задовољење различитих

потреба ученика.

Годишњи план рада школе садржи листу изборних предмета начињену на

основу постојећих ресурса.

У годишњем плану рада предвиђен је план израде ИОП‐а и утврђивање мера индивидуализације на основу анализе напредовања у учењу за све ученике којима је то потребно.

У Годишњем плану рада школе наведене су одговорности, динамика и

начин реализације, као и Програм заштите ученика од насиља, злостављања и занемаривања.

У програму постоје факултативни предмети, њихови садржаји и активности којима се

остварују.

Потребна је већа корелација у настави која се може остварити кроз посету часовима

колега и организацију заједничких часова. Корелација по наставним предметима постоји, али је треба још више употпунити колико наставни програми то дозвољавају.

Школски програм садржи начине остваривања и прилагођавања програма ученика

са посебним потребама.

Потребно је увести проверу стандарда бар једном у току школске године на нивоу читаве школе.

Школски програм садржи ИОП-е.

Годишњи план рада школе је израђен у складу са Оквиром предметног курикулума-Развионица.

**ПРИЛОГ- чек листа**

Подручја вредновања

Школски програм и Годишњи програм рада

|  |  |  |
| --- | --- | --- |
| ТВРДЊЕ | ДА | НЕ |

|  |  |  |
| --- | --- | --- |
| Школски програм и годишњи план рада школе сачињени су у складу са прописима. |  |  |
| Школски програм садржи све законом предвиђене елементе. |  |  |
| Школски програм је сачињен на основу наставног плана и програма. |  |  |
| Годишњи план рада школе сачињен је на основу школског програма. |  |  |
| Глобални/годишњи планови наставних предмета саставни су део годишњег плана рада школе. |  |  |
| Годишњи план рада школе садржи посебне програме васпитног рада. |  |  |
| Елементи школског програма и годишњег плана рада школе међусобно су усклађени |  |  |
| У годишњи план рада школе уграђен је акциони план школског развојног плана за текућу годину. |  |  |
| У годишњем плану рада школе оперативно су разрађени структурни елементи школског програма. |  |  |
| Програми наставних предмета су међусобно садржајно усклађени у оквиру сваког разреда. |  |  |
| Програми наставних предмета су међусобно временски усклађени у оквиру сваког разреда. |  |  |
| Годишњи план рада школе омогућава остварење циљева и стандарда образовања и васпитања. |  |  |
| У годишњим плановима наставних предмета наведени су циљеви учења по разредима. |  |  |
| Годишњи планови наставних предмета садрже образовне стандарде. |  |  |
| У годишњим плановима наставних предмета предвиђена је провера остварености прописаних образовних стандарда или циљева учења наставног предмета наведених у наставном програму. |  |  |
| У оперативним/месечним плановима наставника наведено је којим садржајима ће се остварити циљеви учења предмета у датом разреду. |  |  |
| Школски програм и годишњи план рада школе усмерени су на задовољење различитих потреба ученика. |  |  |
| Годишњи план рада школе садржи листу изборних предмета која је сачињена на основу постојећих ресурса.  |  |  |
| Наставници су прилагодили годишњи план рада школе специфичностима одељења. |  |  |
| У годишњем плану рада школе предвиђен је план израде ИОП-а на основу анализе напредовања ученика у учењу. |  |  |
| Факултативни програми и план ваннаставних активности сачињени су на основу интересовања ученика и постојећих ресурса. |  |  |
| У годишњем плану рада школе наведене су одговорности, динамика и начин реализације Програма заштите ученика од насиља, злостављања и занемаривања. |  |  |
| Школски програм садржи посебне програме за двојезичну популацију ученика. |  |  |
| Школски програм садржи ИОП-е. |  |  |
| Годишњи план рада школе је израђен у складу са Оквиром предметног курикулума-Развионица. |  |  |